b'\n_START_ARTICLE_\nKostnice\n_START_SECTION_\nZna\xc4\x8dilnosti\n_START_PARAGRAPH_\nKo\xc5\xbea ve\xc4\x8dine kostnic je prekrita s slojem tankih pro\xc5\xbenih lusk. Hrbtne plavuti so neparne, trebu\xc5\xa1ne plavuti pa so parne. Repne plavuti lo\xc4\x8dimo po obliki: homocerkna, dificerkna, heterocerkna plavut. Ogrodje je iz ko\xc5\xa1\xc4\x8deno, glava pa ni nikdar ril\xc4\x8dasto podalj\xc5\xa1ana. Srce je zgrajeno iz enega preddvora in prekata. So poikilotermne \xc5\xbeivali in niso sposobne uravnavanja telesne temperature, zato so odvisne od temperature okolja.\n_START_SECTION_\n\xc4\x8cutila\n_START_PARAGRAPH_\nUho je le notranje, oko pa je prilagojeno na gledanje od blizu. Je akomodacijsko, mi\xc5\xa1ice primikajo in odmikajo le\xc4\x8do od mre\xc5\xbenice. Ribe imajo posebno \xc4\x8dutilo pobo\xc4\x8dnico, vidno kot \xc4\x8drto na boku ribe, s katero zaznavajo premikanje vode.\n_START_SECTION_\nIzlo\xc4\x8danje\n_START_PARAGRAPH_\nIzlo\xc4\x8dala so enostavne ledvice, krvni obtok je enojen.\n_START_SECTION_\nDihanje\n_START_PARAGRAPH_\nZa dihanje v vodi imajo ribe \xc5\xa1krge, ki le\xc5\xbeijo v \xc5\xa1kr\xc5\xbeni votlini, ki so pokrite s \xc5\xa1kr\xc5\xbenim poklopcem. V votlini je ve\xc4\x8d \xc5\xa1kr\xc5\xbenih lokov, ki so stisnjeni tesno skupaj. Pretok vode skozi \xc5\xa1krge poteka skozi usta. Ko se usta odprejo prite\xc4\x8de voda noter, obenem pa se zaprejo \xc5\xa1kr\xc5\xbeni poklopci. S tem se raz\xc5\xa1iri \xc5\xa1kr\xc5\xbena votlina, pritisk v \xc5\xa1kr\xc5\xbeni votlini pa je manj\xc5\xa1i od tistega v ustih, zaradi \xc4\x8desar voda, polna kisika ste\xc4\x8de mimo \xc5\xa1krg. V naslednjem koraku se \xc5\xa1kr\xc5\xbeni poklopci razprejo in voda ste\xc4\x8de iz njih._NEWLINE_Nekatere kostnice pa imajo plju\xc4\x8da, zato se morajo vsake toliko \xc4\x8dasa dvigniti na povr\xc5\xa1je po zrak.\n_START_SECTION_\nPrehranjevanje\n_START_PARAGRAPH_\nRibe se hranijo z drugimi ribami, kar jim omogo\xc4\x8da dolgo, vitko vretenasto telo in ostri zobje. Nekatere ribe kostnice pa svoj plen privabljajo s svojo obliko in s svetilnimi organi. Po\xc4\x8dasnej\xc5\xa1e plavalke imajo obi\xc4\x8dajno bolj okroglo telo in nimajo ostrih zob ali pa jih sploh nimajo, zato se prehranjujejo z algami in planktonom.\n_START_SECTION_\nRazmno\xc5\xbeevanje\n_START_PARAGRAPH_\nRazmno\xc5\xbeevanju rib pravimo drst, gre za zunanjo oploditev. So lo\xc4\x8denih spolov. Samice v vodo sprostijo jajca - ikre, ki jih samec kasneje osemeni. Iz oplojenih iker se razvijejo mladice. Ikre nekaterih rib, denimo jesetra, so cenjena delikatesa, imenovana kaviar.\n_START_SECTION_\nGibanje\n_START_PARAGRAPH_\nVe\xc4\x8dina kostnic ima za plavanje prilagojeno mi\xc5\xa1i\xc4\x8dasto hidrodinami\xc4\x8dno telo z zelo gibkim okostjem. Pri tem jim tudi pomagajo razli\xc4\x8dne oblike in velikosti plavuti.'